[{"text_idx": "#000001", "text": "Post du jaroj de demandado c\u0302u ni fermig\u0302os au\u0306 ne, ni malkovris la platformon workaway, kaj espereble trovis solvon por la Domaine de la Ville Heleuc."}, {"text_idx": "#000003", "text": "Ekde la komenco de februaro ni bonvenigis nian unuan workaway-ulon. Ili estas junuloj, kiuj s\u0302atas vojag\u0302i, malkovri aliajn kulturojn, kaj kontrau\u0306 c\u0302ambro kaj mang\u0302o, pretas iom dividi nian vivon kaj helpi pri la bontenado de la lando kaj de la konstruaj\u0302oj. Nuntempe estas Martin, juna hispano, kiu log\u0302as c\u0302e ni. Ni komunikas per la angla, franca kaj germana, kaj li ec\u0302 lernas iomete Esperanton. Ni lernas pri tio, kion li mang\u0302as hejme, kiel oni vivas en lia regiono, ... Michel s\u0302atas kunhavigi sian scipovon kiel emerita metiisto, kaj mi donas miajn receptojn, instruas kiel g\u0302ermigi semojn, ..."}, {"text_idx": "#000004", "text": "Laboro sur la pado de la parkejo, la ludejo kaj la akvopuriga j\u0302ardeno."}, {"text_idx": "#000005", "text": "C\u0302i-vespere post alia tago de laboro, Martin ekskursis nin al la regiono Rioja, kun mang\u0302o de memfaritaj tortilo kaj tapas, akompanate de vino el lia regiono. Ni festenis au\u0306skultante tipan muzikon, spektante karnavalajn filmetojn kaj diskutante la diferencojn en kutimoj en Hispanujo, Francujo kaj Germanujo."}, {"text_idx": "#000006", "text": "Post Martin estos Oscar, venezuelano, poste Simone, italo, poste... Se c\u0302iuj estas same agrable kunvivi kiel Martin, la aventuro certe dau\u0306ros por longa tempo!"}]